Sérgio Milliet

Sérgio Milliet da Costa e Silva ( 20. syyskuuta 1898 São Paulo, Brasilia – 9. marraskuuta 1966 São Paulo, Brasilia) oli brasilialainen kirjailija, taidekriitikko, sosiologi, luennoitsija, kääntäjä ja taidemaalari.

Milliet opiskeli Sveitsissä ja julkaisi ensimmäisen teoksensa Par le Sentir vuonna 1917 ja Le Départ Sur la Pluie 1919. Hän palasi Brasiliaan loppuvuodesta 1920, ja hänestä tuli modernismin esitaistelija niin maalaustaiteessa kuin runoudessakin. Hän palasi Eurooppaan vuonna 1923 ja asettui Pariisiin, josta käsin hän kirjoitti brasilialaisiin lehtiin ja lähetti kääntämiään tekstejä julkaistavaksi niissä. Hän palasi lopullisesti Brasiliaan vuonna 1925 ja perusti siellä Cultura-nimisen lehden yhdessä Oswald Andraden (1890–1954) ja Afonso Schmidtin (1890–1964) kanssa. Vuonna 1927 hänestä tuli Diário Nacionalin, demokraattisen puolueen sãopaulolaisen sanomalehden, johtaja.

Vuosina 1937–1944 Milliet toimi opettajana São Paulon sosiologian ja politiikan oppilaitoksessa, jonka toiminnassa hän oli ollut mukana sen perustamisesta lähtien. Hän kirjoitti taiteesta kirjoja ja alkoi itsekin maalata. Hänestä tuli São Paulon kaupunginkirjaston johtaja. Kirjastoon perustettiin 1945 nykytaiteen osasto, josta kehittyi São Paulon nykytaiteen museo. Hän oli museon johtaja vuosina 1952–1957. Hän jäi eläkkeelle vuonna 1959.

Lähteet

Elämäkerta

Brasilialaiset kirjailijat
Brasilialaiset taidemaalarit
Brasilialaiset toimittajat
Portugalinkieliset kirjailijat
Vuonna 1898 syntyneet
Vuonna 1966 kuolleet